અષ્ટાવક્રજીના ગુરુભાઈઓ તો અષ્ટાવક્રજીથી એટલા બધા પ્રભાવિત થઈ ગયા હતા કે પહેલાંની જેમ તેઓ સહજતાથી અષ્ટાવક્રજી સાથે ભળતા પણ નહોતા, અને મર્યાદાપૂર્વક દૂર દૂર રહેતા હતા. આ ફેરફાર જ્ઞાની અષ્ટાવક્રની દ્રષ્ટિમાં આવી ગયો. તેથી તેમણે પોતાની કુનેહથી ફરી બધા મિત્રો અને ગુરુભાઈઓને એકત્ર કરી સામાન્ય જીવન શરૂ કર્યું. પૂરા આશ્રમના અધ્યયનનો કાર્યબોજ અષ્ટાવક્રજી પર નાખી દેવામાં આવ્યો, અને આશ્રમનું કાર્ય નિયમિત શરૂ થઈ ગયું.